PROJEKTS

LATVIJAS REPUBLIKAS MINISTRU KABINETS

2020. gada \_\_\_. \_\_\_\_\_\_\_\_ Noteikumi Nr. \_\_\_\_

Rīgā (prot. Nr. \_\_\_ \_\_\_. §)

**Noteikumi par valsts un pašvaldību autoceļu ikdienas uzturēšanas prasībām un to izpildes kontroli**

Izdoti saskaņā ar Ceļu satiksmes

likuma 6.panta trešo daļu

**1****. Vispārīgie jautājumi**

1. Noteikumi nosaka valsts un pašvaldību autoceļu (turpmāk – autoceļi) ikdienas uzturēšanas prasības un to izpildes kontroles kārtību.
2. Autoceļu ikdienas uzturēšana ir darbību kopums, kas nodrošina autoceļu un tā kompleksā ietilpstošu būvju saglabāšanu, satiksmes organizācijas tehnisko līdzekļu uzturēšanu lietošanas kārtībā atbilstoši normatīvajiem aktiem un standartiem ceļu satiksmes drošības jomā, kā arī nodrošina netraucētu transportlīdzekļu satiksmi pa autoceļiem pastāvīgos un mainīgos laikapstākļos.
3. Autoceļu ikdienas uzturēšanas klase šo noteikumu izpratnē ir prasību kopums autoceļu un tā kompleksā ietilpstošu būvju, kā arī satiksmes organizācijas tehnisko līdzekļu uzturēšanai lietošanas kārtībā, kas autoceļiem tiek noteiktas atkarībā no satiksmes intensitātes, autoceļa seguma veida un tā stāvokļa.
4. Pastāvīgi laikapstākļi šo noteikumu izpratnē ir tādi laikapstākļi, kad gaisa temperatūra ir pastāvīga, nav nokrišņu, uz autoceļa neveidojas apledojums un vēja ietekmē uz autoceļa brauktuves netiek uzputināts sniegs.
5. Mainīgi laikapstākļi šo noteikumu izpratnē ir tādi laikapstākļi, kad uz autoceļa brauktuves veidojas apledojums, krājas sniegs vai veidojas sniega sanesumi.
6. Ziemas sezona šo noteikumu izpratnē ir no 16.oktobra līdz 15.aprīlim.
7. Vasaras sezona šo noteikumu izpratnē ir no 16.aprīļa līdz 15.oktobrim.
8. Ārkārtēji laikapstākļi ziemas sezonā šo noteikumu izpratnē ir tādi laikapstākļi, ja ir iestājies vismaz viens no šiem apstākļiem:
   1. snigušā sniega kārtas biezums četrās stundās pārsniedz 10 cm;
   2. snigšana turpinās nepārtraukti ilgāk par sešām stundām 24 stundu laikā un sniega kārtas biezums pārsniedz 4cm;
   3. atkala vai lietus vairākas reizes diennaktī uz sasalušas brauktuves izveido apledojumu;
   4. vēja ātrums pārsniedz 20 metrus sekundē;
   5. uz brauktuves veidojas sniega sanesumi.
9. Ārkārtēji laikapstākļi vasaras sezonā šo noteikumu izpratnē ir tādi laikapstākļi, ja ir iestājies vismaz viens no šiem apstākļiem:
   1. nokrišņi appludina vai citādi bojā autoceļus;
   2. vēja ātrums pārsniedz 20 metrus sekundē;
   3. uz autoceļa veidojas apledojums vai snieg.
10. Autoceļu ārkārtas uzturēšana ir ikdienas uzturēšanas darbi, kurus veic, lai nodrošinātu transportlīdzekļu satiksmi pa autoceļiem ārkārtējos laikapstākļos.
11. Bedres autoceļos ar saistītu segumu, kuru laukums lielāks par 0,1 m2 un kuras ir dziļākas par 50 mm, uzskata par satiksmei bīstamām.
12. Lai nodrošinātu satiksmes drošību, autoceļa pārvaldītājs var noteikt augstākas prasības šajos noteikumos minēto darbu veikšanai, veikt preventīvas darbības, kā arī papildus šajos noteikumos minēto darbu veikšanai veikt citus autoceļu un tā kompleksā ietilpstošu būvju vai sistēmu ikdienas uzturēšanas darbus.
13. Lai veiktu autoceļu ikdienas uzturēšanas darbus, autoceļu pārvaldītājs uztur:
    1. autoceļu tehniskā stāvokļa apsekošanas žurnāls, kurā norāda:
       1. autoceļa apsekošanas datumu;
       2. apsekotā autoceļa nosaukumu un kilometrāžu;
       3. atklātās neatbilstības;
       4. nepieciešamos pasākumus neatbilstību novēršanai;
       5. neatbilstību novēršanas termiņu.
    2. darbu nodošanas un pieņemšanas žurnāls (darbu reģistrs), kuru aizpilda autoceļu ikdienas uzturēšanas darbu veicējs un kurā norāda:
       1. darbu veikšanas datumu;
       2. autoceļa nosaukumu un kilometrāžu;
       3. veikto darbu nosaukumu;
       4. veikto darbu mērvienību;
       5. veikto darbu daudzumu;
       6. izmantotos mehānismus;
       7. izlietotos materiālus un to atbilstību autoceļu uzturēšanas darbu tehniskajām specifikācijām apliecinošus dokumentus;
       8. izlietoto materiālu daudzumu.
14. 13.punktā minēto dokumentāciju autoceļa pārvaldītājs uzglabā 5 gadus, bet ja autoceļu ikdienas uzturēšanu, pamatojoties uz līgumu, veic komersants, tad visu līguma termiņu un vismaz 3 gadus pēc līguma termiņa beigām.
15. Šo noteikumu pielikumos noteikto darbu veikšanas laiku skaita no neatbilstības, kuru konstatējis autoceļa pārvaldītājs vai autoceļu ikdienas uzturēšanas darbu veicējs, konstatēšanas brīža.
16. Laiku autoceļu brauktuves attīrīšanai no sniega skaita no brīža, kad sniegs beidzis snigt.

**2. Autoceļu ikdienas uzturēšanas prasības**

**2.1. Autoceļu ikdienas uzturēšanas klases**

1. Autoceļu vai to posmu sarakstus, kuros norādītas autoceļu ikdienas uzturēšanas klases apstiprina pirms katras vasaras un ziemas sezonas:
   1. valsts autoceļiem – Satiksmes ministrija;
   2. pašvaldību autoceļiem – attiecīgā pašvaldība.
2. Ja autoceļu ikdienas uzturēšanai piešķirtais finansējums nav pietiekams, lai autoceļu pārvaldītājs nodrošinātu autoceļu ikdienas uzturēšanas klasei atbilstošo uzturēšanas prasību izpildi, autoceļa pārvaldītājs pirms katras ziemas un vasaras sezonas iesniedz Satiksmes ministrijai vai attiecīgajai pašvaldībai izvērtējumu, kurā norādīts:
   1. kopējais šajos noteikumos noteikto prasību izpildei nepieciešamais finansējums un tā aprēķins;
   2. pamatojums kāpēc nav iespējams ar autoceļu uzturēšanai piešķirtajiem līdzekļiem nodrošināt autoceļu ikdienas uzturēšanas klasēm atbilstošo izpildi;
   3. sarakstu ar autoceļiem vai to posmiem, kuriem samazināma autoceļu ikdienas uzturēšanas klase.
3. Satiksme ministrija uz valsts autoceļiem un pašvaldība uz attiecīgās pašvaldības autoceļiem, pamatojoties uz 18.punktā minēto autoceļa pārvaldītāja izvērtējumu, var noteikt autoceļa vai tā posma uzturēšanas klasi par vienu klasi zemāku.
4. Autoceļa pārvaldītājs autoceļam vai tā posmam var noteikt zemāku autoceļu ikdienas uzturēšanas klasi, ja:
   1. attiecīgajā ceļa posmā tiek veikta autoceļa būvniecība;
   2. attiecīgais autoceļš vai tā posms tiek izmantots transportlīdzekļu satiksmes novirzīšanai cita autoceļa būvniecības laikā.
5. Informāciju par noteiktajām autoceļu ikdienas uzturēšanas klasēm publicē:
   1. par valsts autoceļiem – valsts akciju sabiedrība "Latvijas Valsts ceļi" savā tīmekļa vietnē;
   2. par pašvaldību autoceļiem – attiecīgā pašvaldība savā tīmekļa vietnē.
6. Autoceļam vai tā posmam autoceļu ikdienas uzturēšanas darbu veikšana vasaras sezonā jānodrošina atbilstoši ikdienas uzturēšanas klasei un šo noteikumu 1., 2. un 3. pielikumā noteiktajos izpildes laikos:
   1. “A” klase no plkst. 5:00 līdz 23:00;
   2. “B” un “C” klasēm no plkst. 6:00 līdz 20:00;
   3. “D” klase no plkst. 8:00 līdz 18:00;
   4. “E” klase no plkst. 10:00 līdz 17:00.
7. Autoceļam vai tā posmam autoceļu ikdienas uzturēšanas darbu veikšana ziemas sezonā jānodrošina atbilstoši ikdienas uzturēšanas klasei un šo noteikumu 1., 2.un 3. pielikumā noteiktajos izpildes laikos:
   1. no plkst. 5:00 līdz 23:00 “A” uzturēšanas klasei;
   2. no plkst. 6:00 līdz 20:00 “B” un “C” uzturēšanas klasēm;
   3. no plkst. 8:00 līdz 18:00 “D” uzturēšanas klasei.
   4. no plkst. 10:00 līdz 17:00 “E” uzturēšanas klasei.

**2.2. Autoceļu ikdienas uzturēšanas klases noteikšanas kārtība**

1. Autoceļam vai tā posmam ar saistīto segumu ikdienas uzturēšanas klasi nosaka atkarībā no vidējās transportlīdzekļu satiksmes intensitātes:
   1. “A” klase, ja tajā ir lielāka par 1000 transportlīdzekļiem diennaktī;
   2. “B” klase, ja tajā ir no 500 līdz 1000 transportlīdzekļiem diennaktī;
   3. “C” klase, ja tajā ir no 100 līdz 499 transportlīdzekļiem diennaktī;
   4. “D” klase, ja tajā ir mazāka par 100 transportlīdzekļiem diennaktī.
2. Autoceļam vai tā posmam ar nesaistīto segumu un no nofrēzēta asfalta bez saistvielas pievienošanas izbūvētam segumam ikdienas uzturēšanas klasi nosaka atkarībā no vidējās transportlīdzekļu satiksmes intensitātes:
   1. “C” klase, ja tajā ir lielāka par 100 transportlīdzekļiem dienā;
   2. “D” klase, ja tajā ir līdz 100 transportlīdzekļiem diennaktī;
3. Ja, veicot vidējās transportlīdzekļu satiksmes intensitātes uzskaiti, vidējā transportlīdzekļu satiksmes intensitātes vērtība mainās 5% robežās, ceļu pārvaldītājs piemēro iepriekš piemēroto ikdienas uzturēšanas klasi.
4. Autoceļam vai tā posmam nosaka “E” ikdienas uzturēšanas klasi, ja segas konstrukcija nolietošanās dēļ nevar nodrošināt augstākām autoceļa uzturēšanas klasēm atbilstošu prasību izpildi.
5. Satiksmes ministrija uz valsts autoceļiem un pašvaldība uz attiecīgās pašvaldības autoceļiem var noteikt autoceļam vai tā posmam “E” ikdienas uzturēšanas klasi, pamatojoties uz autoceļa pārvaldītāja izvērtējumu, kurā norādīts:
   1. autoceļa vai tā posma segas stāvokļa novērtējums;
   2. pamatojums, kāpēc nav iespējams nodrošināt augstākām autoceļa uzturēšanas klasēm atbilstošu prasību izpildi.
6. Lai informētu autoceļu lietotājus, par autoceļu vai tā posmu, kuram segas konstrukcijas nolietošanās dēļ noteikta “E” ikdienas uzturēšanas klase , to aprīko ar Ministru kabineta 2015. gada 2. jūnija noteikumos Nr. 279 "Ceļu satiksmes noteikumi" paredzētajām ceļa zīmēm.
7. Ziemas sezonā ārpus 24. punktā minētajiem laika posmiem pieļaujama autoceļiem noteiktās uzturēšanas klases samazināšana:
   1. “A” uzturēšanas klasei uz “B” uzturēšanas klasi;
   2. “B” uzturēšanas klasei uz “C” uzturēšanas klasi.

**2.3. Vispārīgās autoceļu ikdienas uzturēšanas prasības**

1. Autoceļu pārvaldītājām jānodrošina satiksmei bīstamo vietu norobežošana 3 stundu laikā.
2. Satiksmei bīstamās bedres 3 stundu laikā jāapzīmē ar 112.ceļa zīmi "Nelīdzens ceļš" un citām nepieciešamajām ceļa zīmēm.
3. Satiksmes drošībai bīstami šķēršļi, izņemot tos, kas radušies ceļu satiksmes negadījumu rezultātā, jānovāc:
   1. 3 stundu laikā uz autoceļiem ar noteiktu “A”, “B” un “C” ikdienas uzturēšanas klasi;
   2. 6 stundu laikā uz autoceļiem ar noteiktu “D” ikdienas uzturēšanas klasi;
   3. 24 stundu laikā uz autoceļiem ar noteiktu “E” ikdienas uzturēšanas klasi.

**2.4. Prasības autoceļu segumu un nomaļu uzturēšanai**

1. Autoceļa pārvaldītājām jānodrošina autoceļu ar saistītu segumu, tajā skaitā bruģa un dzelzsbetona plātņu segumu, un nomaļu ar saistītu segumu:
   1. tīrība;
   2. līdzenums, tajā skaitā:
      1. jāaizpilda bedres;
      2. jāaizpilda plaisas;
      3. jānovērš šķērsviļņi;
      4. jānovērš garenviļņi (risas);
   3. nomales līdzenums, tajā skaitā:
      1. šķērsslīpums;
      2. jāaizpilda bedres;
      3. jānovērš šķērsviļņi;
      4. jānovērš garenviļņi;
   4. slidenuma samazināšana.
2. Autoceļa pārvaldītājām jānodrošina autoceļu ar nesaistītu segumu, no nofrēzēta asfalta bez saistvielas pievienošanas izbūvēta seguma un nesaistīta seguma nomaļu:
   1. tīrība;
   2. līdzenums, tajā skaitā:
      1. jāaizpilda bedres un iesēdumi;
      2. jānovērš šķērsviļņi;
      3. jānovērš garenviļņi (risas).
3. Autoceļa pārvaldītājam 34.punktā un 35. punktā noteikto prasību izpilde jānodrošina 1.pielikumā noteiktajā laikā.
4. Autoceļu brauktuves segumam un nomalei jābūt tīrai un brīvai no citiem materiāliem.
5. Saistītos segumos un nomalēs ar saistītu segumu bedres nedrīkst būt dziļākas par 25mm.
6. Bedres saistītos segumus, kā arī bruģa un dzelzsbetona segumos, kas ir dziļākas par 25mm, pēc ziemas sezonas ir jāaizpilda:
   1. uz autoceļiem ar noteiktu “A” ikdienas uzturēšanas klasi līdz 1.jūnijam;
   2. uz autoceļiem ar noteiktu “B” ikdienas uzturēšanas klasi līdz 15.jūnijam;
   3. uz autoceļiem ar noteiktu “C” un “D” ikdienas uzturēšanas klasi līdz 1.jūlijam;
   4. uz autoceļiem ar noteiktu “E” ikdienas uzturēšanas klasi līdz 1.septembrim.
7. Pēc 38.punktā minēto darbu veikšanas izveidojušās bedres jāaizpilda līdz 16.oktobrim.
8. Plaisas saistītajā segumā, kuru atvērums ir lielāks par 10 mm, pēc ziemas sezonas ir jāaizpilda:
   1. uz autoceļiem ar noteiktu “A” ikdienas uzturēšanas klasi līdz 15.jūnijam;
   2. uz autoceļiem ar noteiktu “B” ikdienas uzturēšanas klasi līdz 1.jūlijam;
   3. uz autoceļiem ar noteiktu “C” un “D” ikdienas uzturēšanas klasi līdz 1.augustam;
   4. uz autoceļiem ar noteiktu “E” ikdienas uzturēšanas klasi līdz 16.oktobrim.
9. Pēc 40.punktā minēto darbu veikšanas izveidojušās plaisas jāaizpilda līdz 16.oktobrim.
10. Autoceļa nomales ar nesaistītu segumu un saistītās brauktuves seguma savienojuma augstumu atšķirība nedrīkst būt lielāka par:
    1. 30mm uz autoceļiem ar noteiktu “A” ikdienas uzturēšanas klasi;
    2. 50mm uz autoceļiem ar noteiktu “B”, “C” un “D” ikdienas uzturēšanas klasi;
    3. 70mm uz autoceļiem ar noteiktu “E” ikdienas uzturēšanas klasi.
11. Nesaistītos segumos un nomalēs ar nesaistītu segumu bedres nedrīkst būt dziļākas par 60mm.
12. Uz autoceļiem ar noteiktu “C” un “D” ikdienas uzturēšanas klasi nesaistītajos segumos un no nofrēzēta asfalta bez saistvielas pievienošanas izbūvēta segumā bedres un iesēdumi nedrīkst būt dziļāki par 100mm.
13. Uz autoceļiem ar noteiktu “C” ikdienas uzturēšanas klasi nesaistītu segumu profilēšanu un planēšanu pēc ziemas sezonas veic līdz 10.maijam.
14. Salauztu un sadrupušu betona apmaļu nomaiņa uz autoceļiem ar noteiktu “A” un “B” ikdienas uzturēšanas klasi, vasaras sezonā ir jāveic līdz 16.oktobrim.

**2.5. Prasības autoceļu satiksmes organizācijas tehnisko līdzekļu uzturēšanai**

1. Autoceļa pārvaldītājām jānodrošina satiksmes organizācijas tehnisko līdzekļu:
   1. izvietošana;
   2. remonts, atjaunošana vai nomaiņa;
   3. stabu un balstu remonts vai nomaiņa;
   4. tīrība.
2. Bojātie ceļa zīmju stabi vai balsti jāsaremontē:
   1. 3 diennaktīs uz autoceļiem ar noteiktu “A” ikdienas uzturēšanas klasi;
   2. 1 nedēļā uz autoceļiem ar noteiktu “B” ikdienas uzturēšanas klasi;
   3. 1 mēnesī uz autoceļiem ar noteiktu “C” ikdienas uzturēšanas klasi;
   4. 2 mēnešos uz autoceļiem ar noteiktu “D” un “E” ikdienas uzturēšanas klasi.
3. Netīrās ceļa zīmes vasaras sezonā uz autoceļiem ar noteiktu “A” uzturēšanas klasi jānomazgā līdz 1.maijam.
4. Bojātie vai trūkstošie vertikālie apzīmējumi Nr.917 un Nr.918 pēc ziemas sezonas jāatjauno:
   1. uz autoceļiem ar noteiktu “A” ikdienas uzturēšanas klasi līdz 31.maijam;
   2. uz autoceļiem ar noteiktu “B” ikdienas uzturēšanas klasi līdz 30.jūnijam;
   3. uz autoceļiem ar noteiktu “C” ikdienas uzturēšanas klasi līdz 31.jūlijam.
5. Vasaras sezonā pēc 53punktā minēto darbu veikšanas trūkstošie vai bojātie vertikālie apzīmējumi Nr.917 un Nr.918 jāatjauno:
   1. 2 nedēļās uz autoceļiem ar noteiktu “A” ikdienas uzturēšanas klasi;
   2. 1 mēnesī uz autoceļiem ar noteiktu “B” un “C” ikdienas uzturēšanas klasi.

**2.6. Prasības autoceļa konstrukcijas un autoceļu kompleksā ietilpstošu būvju uzturēšanai**

1. Autoceļu pārvaldītājam jānodrošina autoceļu kompleksā konstrukcijas un tajā ietilpstošu būvju:
   1. pilnvērtīga darbība;
   2. tīrība;
   3. bojājumu novēršana;
   4. ūdens novadīšanas sistēmu darbība un tīrība.
2. Autoceļa pārvaldītājam prasību autoceļu konstrukcijas un autoceļu kompleksā ietilpstošu būvju uzturēšanas izpilde jānodrošina 2.pielikumā noteiktajā laikā.
3. Autoceļa pārvaldītājam prasību autoceļu kompleksā ietilpstošu būvju segumu uzturēšanas izpilde jānodrošina 1.pielikumā noteiktajā laikā.
4. Tuneļu tīrīšana, tuneļu seguma bedru aizpildīšana un tuneļa šuvju blīvēšana vasaras sezonā jāveic līdz 15.oktobrim.
5. Ūdens novades sistēmu elementu tīrīšana vasaras sezonā ir jāveic:
   1. uz autoceļiem ar noteiktu “A” ikdienas uzturēšanas klasi līdz 1.jūnijam;
   2. uz autoceļiem ar noteiktu “B” ikdienas uzturēšanas klasi līdz 15.jūnijam.
6. Grāvji vasaras sezonā jāattīra līdz 15.oktobrim.
7. Autoceļu ar noteiktu “A”, “B”, “C” ikdienas uzturēšanas klasi ūdens novadīšanas sistēmās nav pieļaujama ūdens krāšanās, kas ir augstāka par 20cm zem autoceļa seguma konstrukcijas.
8. Autoceļu kompleksā ietilpstošo būvju tīrīšana jāveic:
   1. uz autoceļiem ar noteiktu “A” ikdienas uzturēšanas klasi vismaz reizi 2 nedēļās;
   2. uz autoceļiem ar noteiktu “B” ikdienas uzturēšanas klasi vismaz reizi mēnesī;
   3. uz autoceļiem ar noteiktu “C” un “D” ikdienas uzturēšanas klasi līdz vismaz reizi 3 mēnešos;
   4. uz autoceļiem ar noteiktu “D” un “E” ikdienas uzturēšanas klasi vismaz reizi 6 mēnešos.

**2.7. Prasības autoceļu nodalījuma joslas uzturēšanai**

1. Autoceļa pārvaldītājām jānodrošina autoceļu:
   1. nodalījuma joslas tīrība;
   2. pārredzamība, tajā skaitā:
      1. nodalījuma joslas pļaušana;
      2. nodalījuma joslā augošo krūmu ciršana.
2. Autoceļa ar noteiktu “A” un “B” ikdienas uzturēšanas klasi nomalē un tai piegulošajā nogāzē 1,0–1,5 m platumā, kā arī uz sadalošās joslas, kas ir šaurāka par 12 m, zāle veģetācijas periodā jāpļauj vienu reizi.
3. Autoceļu ar noteiktu “A” ikdienas uzturēšanas klasi nodalījuma joslā reizi gadā jāveic krūmu ciršana.
4. Nodalījuma joslas tīrīšana vasaras sezonā jāveic:
   1. uz autoceļiem ar noteiktu “A” ikdienas uzturēšanas klasi vismaz reizi 2 nedēļās;
   2. uz autoceļiem ar noteiktu “B” ikdienas uzturēšanas klasi vismaz reizi 2 mēnešos;
   3. uz autoceļiem ar noteiktu “C” un “D” ikdienas uzturēšanas klasi līdz vismaz reizi 3 mēnešos;
   4. uz autoceļiem ar noteiktu “D” un “E” ikdienas uzturēšanas klasi vismaz reizi 6 mēnešos.
5. Autoceļa un satiksmes organizācijas līdzekļu pārredzamība, izcērtot krūmus vai koku zarus, jāveic:
   1. 3 diennakšu laikā uz autoceļiem ar noteiktu “A” ikdienas uzturēšanas klasi;
   2. 1 nedēļas laikā uz autoceļiem ar noteiktu “B” ikdienas uzturēšanas klasi;
   3. 1 mēneša laika uz autoceļiem ar noteiktu “C” ikdienas uzturēšanas klasi;
   4. 2 mēnešu laikā uz autoceļiem ar noteiktu “D” ikdienas uzturēšanas;
   5. 3 mēnešu laikā uz autoceļiem ar noteiktu “E” ikdienas uzturēšanas klasi.

**2.8. Papildu prasības autoceļu uzturēšanai ziemas sezonā**

1. Ziemas sezonā autoceļa pārvaldītājām jānodrošina:
   1. autoceļu un to kompleksā ietilpstošu būvju brauktuvju attīrīšana no sniega un ledus;
   2. autoceļu un to kompleksā ietilpstošu būvju brauktuvju apstrāde ar pretslīdes materiālu;
   3. sasalušā vai piebrauktā sniega rievošana;
   4. ūdens novadīšana no autoceļa seguma un nomalēm;
   5. satiksmes organizācijas līdzekļu redzamība.
2. Autoceļa pārvaldītājam prasību autoceļu uzturēšanai ziemas sezonā izpilde jānodrošina 3.pielikumā noteiktajā laikā.
3. Autoceļu ar noteiktu “D” uzturēšanas klasi brauktuves attīrīšana no sniega jāveic vismaz divas reizes ziemas sezonā.
4. Autoceļu ar noteiktu “E” uzturēšanas klasi brauktuves attīrīšana no sniega jāveic vismaz reizi ziemas sezonā.
5. Uz autoceļa brauktuves pastāvīgos laikapstākļos pieļaujams ledus vai sniegs ar biezumu ne vairāk kā:
   1. 10mm uz autoceļiem ar noteiktu “A” ikdienas uzturēšanas klasi;
   2. 40mm uz autoceļiem ar noteiktu “B” ikdienas uzturēšanas klasi;
   3. 100mm uz autoceļiem ar noteiktu “C” ikdienas uzturēšanas klasi.
6. Uz autoceļa nomales pastāvīgos laikapstākļos pieļaujams ledus vai sniegs ar biezumu ne vairāk kā:
   1. 50mm uz autoceļiem ar noteiktu “A” ikdienas uzturēšanas klasi;
   2. 150mm uz autoceļiem ar noteiktu “B” ikdienas uzturēšanas klasi;
   3. 200mm uz autoceļiem ar noteiktu “C” ikdienas uzturēšanas klasi.
7. Uz autoceļa brauktuves pastāvīgos laikapstākļos pieļaujami ledus garenviļņi (risas) ar biezumu ne vairāk kā:
   1. 10mm uz autoceļiem ar noteiktu “A” ikdienas uzturēšanas klasi;
   2. 40mm uz autoceļiem ar noteiktu “B” ikdienas uzturēšanas klasi;
   3. 50mm uz autoceļiem ar noteiktu “C” ikdienas uzturēšanas klasi.
8. Uz autoceļa nomales pieļaujami sniega vaļņi ar biezumu līdz:
   1. 1000mm uz autoceļiem ar noteiktu “A” ikdienas uzturēšanas klasi;
   2. 1000mm uz autoceļiem ar noteiktu “B” ikdienas uzturēšanas klasi.
9. Autoceļa kompleksā ietilpstošās ietves, gājēju ceļi, veloceļi, pieturvietas, tuneļi, atpūtas vietas, stāvlaukumi jātīra no sniega, ja sniega segas biezums:
   1. pastāvīgos laikapstākļos ir lielāks par 60mm;
   2. mainīgos laikapstākļos ir lielāks par 100mm.
10. Uz autoceļa brauktuves mainīgos laikapstākļos pieļaujams vidējais sniega biezums ne vairāk kā:
    1. 60mm uz autoceļiem ar noteiktu “A” ikdienas uzturēšanas klasi;
    2. 80mm uz autoceļiem ar noteiktu “B” ikdienas uzturēšanas klasi;
    3. 100mm uz autoceļiem ar noteiktu “C” ikdienas uzturēšanas klasi.
11. Uz autoceļa brauktuves mainīgos laikapstākļos atsevišķās vietās pieļaujami sniega sanesumi ar biezumu ne vairāk kā:
    1. 120mm uz autoceļiem ar noteiktu “A” ikdienas uzturēšanas klasi;
    2. 160mm uz autoceļiem ar noteiktu “B” ikdienas uzturēšanas klasi;
    3. 200mm uz autoceļiem ar noteiktu “C” ikdienas uzturēšanas klasi.
12. Uz autoceļa brauktuves mainīgos laikapstākļos atsevišķās vietās pieļaujams slapja sniega vai sniega un sāls vai smilts sajaukums ar biezumu ne vairāk kā:
    1. 30mm uz autoceļiem ar noteiktu “A” ikdienas uzturēšanas klasi;
    2. 50mm uz autoceļiem ar noteiktu “B” ikdienas uzturēšanas klasi;
    3. 60mm uz autoceļiem ar noteiktu “C” ikdienas uzturēšanas klasi.
13. Uz autoceļa brauktuves mainīgos laikapstākļos pieļaujami ledus garenviļņi (risas) ar biezumu ne augstāki kā:
    1. 20mm uz autoceļiem ar noteiktu “A” ikdienas uzturēšanas klasi;
    2. 40mm uz autoceļiem ar noteiktu “B” ikdienas uzturēšanas klasi;
    3. 60mm uz autoceļiem ar noteiktu “C” ikdienas uzturēšanas klasi.
14. Patstāvīgos laikapstākļos ziemas sezonā, ceļa pārvaldītājs, izvērtējot satiksmes drošības prasības, var pieņemt lēmumu, ka no sniega un ledus brīva brauktuve nav jānodrošina, informāciju par pieņemto lēmumu publicējot:
    1. par valsts autoceļiem – valsts akciju sabiedrības "Latvijas Valsts ceļi" tīmekļa vietnē;
    2. par pašvaldību autoceļiem – attiecīgās pašvaldības tīmekļa vietnē.

**3. Autoceļu ikdienas uzturēšanas prasību un darbu izpildes kontrole**

1. Vasaras sezonā autoceļu ikdienas uzturēšanas prasību un darbu izpildes kontroli nodrošina:
   1. valsts akciju sabiedrība "Latvijas Valsts ceļi" – uz valsts autoceļiem:
      1. ar noteiktu “A” ikdienas uzturēšanas klasi – ne retāk kā reizi nedēļā;
      2. ar noteiktu “B” ikdienas uzturēšanas klasi – ne retāk kā reizi divās nedēļās;
      3. ar noteiktu “C” ikdienas uzturēšanas klasi – ne retāk kā reizi mēnesī;
      4. ar noteiktu “D” un “E” ikdienas uzturēšanas klasi – ne retāk kā reizi ceturksnī;
   2. pašvaldība – uz pašvaldības autoceļiem:
      1. ar noteiktu “A” ikdienas uzturēšanas klasi – ne retāk kā reizi divās nedēļās;
      2. ar noteiktu “B” ikdienas uzturēšanas klasi – ne retāk kā reizi mēnesī;
      3. ar noteiktu “C” ikdienas uzturēšanas klasi – ne retāk kā reizi ceturksnī;
      4. ar noteiktu “D” un “E” ikdienas uzturēšanas klasi – ne retāk kā reizi pusgadā.
2. Ziemas sezonā autoceļu ikdienas uzturēšanas prasību un darbu izpildes kontroli nodrošina:
   1. valsts akciju sabiedrība "Latvijas Valsts ceļi" – uz valsts autoceļiem:
      1. ar noteiktu “A” ikdienas uzturēšanas klasi – vismaz divas reizes nedēļā;
      2. ar noteiktu “B” ikdienas uzturēšanas klasi – ne retāk kā reizi nedēļā;
      3. ar noteiktu “C” ikdienas uzturēšanas klasi – ne retāk kā reizi mēnesī;
      4. ar noteiktu “D” un “E” ikdienas uzturēšanas klasi – ne retāk kā reizi ceturksnī;
   2. pašvaldība – uz pašvaldības autoceļiem:
      1. ar noteiktu “A” ikdienas uzturēšanas klasi – ne retāk kā reizi nedēļā;
      2. ar noteiktu “B” ikdienas uzturēšanas klasi – ne retāk kā reizi divās nedēļās;
      3. ar noteiktu “C” ikdienas uzturēšanas klasi – ne retāk kā reizi ceturksnī;
      4. ar noteiktu “D” un “E” ikdienas uzturēšanas klasi – ne retāk kā reizi pusgadā.
3. Ārkārtējos laikapstākļos autoceļu ikdienas uzturēšanas prasību un darbu izpildes kontroli nodrošina:
   1. valsts akciju sabiedrība "Latvijas Valsts ceļi" uz valsts autoceļiem ar noteiktu “A” un “B” ikdienas uzturēšanas klasi – ne retāk kā reizi diennaktī;
   2. pašvaldība uz pašvaldības autoceļiem ar noteiktu “A” un “B” ikdienas uzturēšanas klasi – ne retāk kā reizi divās diennaktīs.
4. Pēc ārkārtējiem laikapstākļiem autoceļu ikdienas uzturēšanas prasību un darbu izpildes kontroli nodrošina:
   1. valsts akciju sabiedrība "Latvijas Valsts ceļi" uz valsts autoceļiem ar noteiktu “C”, “D” un “E” ikdienas uzturēšanas klasi – divu nedēļu laikā;
   2. pašvaldība uz pašvaldības autoceļiem ar noteiktu “C”, “D” un “E” ikdienas uzturēšanas klasi – mēneša laikā.
5. Ja autoceļu ikdienas uzturēšanu, pamatojoties uz līgumu, veic komersants, tad autoceļa pārvaldītājs ne retāk kā reizi trīs mēnešos pārbauda komersanta darbības atbilstību šajos noteikumos noteiktajām prasībām, tostarp personāla kvalifikācijas atbilstību, tehnisko nodrošinājumu, darba organizāciju un pielietotā materiāla kvalitātes atbilstību.
6. Ja autoceļu ikdienas uzturēšanu, pamatojoties uz līgumu, veic komersants, tad autoceļa pārvaldītājs, veicot autoceļu ikdienas uzturēšanas prasību un darbu izpildes kontroli, sagatavo kontroles ziņojumu par autoceļu ikdienas uzturēšanas prasību izpildes kontroles rezultātiem un triju kalendāra dienu laikā iesniedz to komersantam. Ziņojumā norāda:
   1. kontroles datumu;
   2. autoceļa nosaukumu un kilometrāžu;
   3. konstatētās neatbilstības;
   4. pasākumus neatbilstību novēršanai;
   5. neatbilstību novēršanas termiņus.

**4. Noslēguma jautājumi**

1. Atzīt par spēku zaudējušiem Ministru kabineta 2010.gada 9.marta noteikumus Nr.224 "Noteikumi par valsts un pašvaldību autoceļu ikdienas uzturēšanas prasībām un to izpildes kontroli" (Latvijas Vēstnesis, 2010, 41. nr.; 2014, 55. nr.; 2016, 238).
2. Noteikumi stājas spēkā 2021.gada 1.janvārī.

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova